ddrg/super_eurlex huggingface dataset:
34.

rõhutab, kui tähtis on see, et üldist majandushuvi pakkuvad teenused oleksid kvaliteetsed ja kõigile kättesaadavad; juhib sellega seoses tähelepanu asjaolule, et ELi toimimise lepingu konkurentsieeskirjade kohaselt on komisjoni pädevuses üksnes kontrollida riigiabi andmist üldist majandushuvi pakkuvate teenuste osutamise eest ning konkurentsieeskirjadega ei ole sätestatud õiguslikku alust kvaliteedi ja tõhususe kriteeriumide kehtestamiseks Euroopa tasandil; on seisukohal, et üldist majandushuvi pakkuvate teenuste kvaliteedi ja tõhususe kindlaksmääramisel tuleks nõuetekohaselt arvesse võtta subsidiaarsuse põhimõtet;
51.

nõuab tungivalt, et komisjon keelustaks nõukogu direktiivi 92/65/EMÜ (11) raames, kas või ajutiselt, elusmesilaste ja kimalaste impordi kolmandatest riikidest, et vältida eksootiliste haiguste sissetoomist, seda enam, et Euroopa Liidus on küllalt geneetilisi ressursse mesilaste pidamiseks, säilitades peamised alamliigid, kellest on pärinenud tänapäeval mesinduses kasutatavad tõud ja sordid;
M.

arvestades, et majanduskasv ja tööhõive, isegi kui on tegu kvaliteetse tööhõivega, ei võimalda iseenesest töötajatel vaesusest üle saada, et tööturu killustatus on suurenenud, et töö- ja elutingimused on eriti finantskriisi ajal oluliselt halvenenud, et töötingimused on muutunud üha ebakindlamaks ja seda tuleb vältida, et viimastel aastatel on üha enam hakatud kõnelema nn vaeste töötajate fenomenist, kuid see on endiselt probleem, mida ei võeta piisavalt tõsiselt võrreldes ülesannetega, mida see meie ühiskonnale pakub, ning et vaeste töötajate arv on märkimisväärselt kasvanud, kusjuures 8 % töötajatest elab vaesuses ja 22 % töötavatest inimestest on vaesuseohus (37); arvestades, et juurdepääs väärikaile ja võrdväärseile töötingimustele on samm edasi pidurdamaks perekondade ja üksikisikute vaesust ja sotsiaalset tõrjutust;
3.

on seisukohal, et demograafiliste muutuste mõju on piirkonniti väga erinev, sõltuvalt sellest, kas muutused on kiired või aeglased ja kas tegemist on sisserändepiirkonnaga või piirkonnaga, kus elanike arv kahaneb, ning seetõttu on vaja erinevaid kohanemisstrateegiaid ning probleemi lahendamiseks peavad kõik Euroopa, riiklikud ja piirkondlikud ametiasutused tegema koostööd; märgib, et elukvaliteet on väheneva elanikkonnaga piirkondades, eriti maapiirkondades määratud teisiti kui suureneva rahvastikuarvuga piirkondades, ja on seetõttu seisukohal, et vajalikud on erinevad toetusstrateegiad; leiab, et tööjõu ränne tugevdab veelgi demograafiliste muutuste mõju ja et rahvastiku vananemine on vaid osa probleemist;
13.

on seisukohal, et kohtumine president Janukovõtšiga, mis äsja edasi lükati, oleks andnud suurepärase võimaluse käsitleda Ukraina valitsusele esitatud tõsiseid küsimusi ning taastada konstruktiivne dialoog, mis võiks viia assotsieerimislepingu parafeerimiseni, tingimusel et allesjäänud tehniliste ja oluliste poliitiliste takistuste kõrvaldamisel saavutatakse arvestatavat edu; palub nõukogul ja komisjonil määrata kohtumiseks president Janukovõtšiga uus kuupäev, nii et see toimuks enne 2011. aasta detsembris ette nähtud ELi ja Ukraina tippkohtumist;
R.

arvestades, et viimastel kuudel on Hiina ametivõimud tugevdanud julgeolekut Tiibetis, eelkõige Kirti kloostri ümbruses; arvestades, et ajakirjanikel ja välismaalastel on keelatud piirkonda külastada ja politsei patrullib kloostris täieliku märulivarustusega; arvestades, et välismeedial on keelatud siseneda Tiibeti rahututesse osadesse ja Hiina riiklik televisioon ei anna teavet protestide kohta ning munkadel on keelatud protestidest rääkida;
B.

arvestades, et pr Nashed on 66-aastane ja tema tervislik seisund on ebastabiilne, kuna ta põeb südamehaigust, on vähist toibumas, tal on kõrge vererõhk ja ta peab korrapäraselt ravimeid võtma; arvestades, et vanglas on tema tervis halvenemas ja see süvendab tema südamehaigust;
32.

märgib, et kui ravimijäätmeid ei kõrvaldata õigesti, satuvad nad vette, mis suurendab tahtmatut kokkupuudet mitmesuguste ainetega, mis on seotud ravimiresistentsusega; palub, et komisjon edendaks teadusuuringuid selle kohta, missugust mõju avaldab pikaajaline kokkupuude ravimijäätmetega vee ja pinnase kaudu;
15.

kutsub Bahreini ametivõime ja kuningat üles Ali Abdullah Hassan al-Sankisele ja Abdulaziz Abdulridha Ibrahim Hussainile määratud surmanuhtlust muu karistusega asendama; kordab, et on kindlalt vastu surmanuhtluse kasutamisele, ning nõuab tungivalt, et Bahreini ametivõimud kuulutaksid viivitamata välja moratooriumi;
24.

tuletab meelde, et määrus (EÜ) nr 1049/2001 (4) üldsuse juurdepääsu kohta ELi institutsioonide dokumentidele on kehtinud juba 10 aastat; tuletab meelde, et kõnealuse määruse aluseks olev elementaarne kontseptsioon seisneb selles, et avatus on reegel ja salatsemine erand; märgib, et institutsioonidel on selle kontseptsiooniga endiselt raskusi; on arvamusel, et ELi institutsioonid, asutused, teenistused ja organid peavad järgima seda põhimõtet dokumentide koostamisel ning tagama õige tasakaalu leidmise läbipaistvuse vajaliku ja asjakohase määra ning tegeliku konfidentsiaalsusvajaduse vahel;
15.

kordab oma nõuet, et Süüria julgeolekujõude toime pandud tapmisi, arreteerimisi, omavolilisi kinnipidamisi ja väidetavaid sunniviisilisi kadumisi ning piinamisjuhtumeid uuritaks sõltumatult, läbipaistvalt ja tõhusalt, tagamaks seda, et rahvusvaheline üldsus saaks kõnealuste tegude toimepanijad vastutusele võtta; on seisukohal, et ÜRO Julgeolekunõukogu peaks kaebama Süüria Rahvusvahelisse Kriminaalkohtusse, et Süüria rahvas kogeks õigluse jaluleseadmist ning et ära hoida edasised ohvrid; nõuab, et rahvusvahelistel humanitaar- ja inimõiguste organisatsioonidel ning rahvusvahelisel ajakirjandusel lubataks siseneda riiki, ning rõhutab Süüria opositsioonijõudude ja meeleavaldajate nõuet saata riiki rahvusvahelised vaatlejad;
1.

tuletab meelde, et Euroopa 2020. aasta strateegia raames leppisid liikmesriigid kokku, et 20–64-aastaste meeste ja naiste tööhõive eesmärk, mis 2020. aastaks soovitakse saavutada, on 75 %, ning et see eesmärk on tihedalt seotud majanduskasvu ning Euroopa sotsiaalkindlustussüsteemide ja riikide rahanduse jätkusuutlikkusega; tuletab meelde, et naiste tööhõivemäär on praegu 58,2 %; rõhutab, et tööhõive eesmärgi saavutamise olulisteks eeldusteks on noorte töötuse määra tuntav vähendamine, naiste suurem osalemine tööturul ja strateegias nimetatud kaasatuse prioriteedi tõhus rakendamine; rõhutab, et enamik riiklikke reformikavasid ei vasta ei tööhõive ega vaesusega seotud eesmärkidele, ning kutsub kõiki huvirühmi üles suurematele jõupingutustele, et tagada Euroopa 2020. aasta strateegia edu;
B.

arvestades, et üle 80 miljoni inimese ehk umbes 16 % Euroopa Liidu kogu elanikkonnast on puudega, sealhulgas vaimse tervise probleemidega inimesed, pidades eelkõige silmas autistlikke inimesi, ning nende töötuse määr on kaks korda kõrgem kui puudeta inimeste hulgas; arvestades, et puuetega inimesed on haavatav inimrühm ja nende hulgas on vaesuse osakaal 70 % keskmisest kõrgem; arvestades, et puuetega inimeste tööhõive määr on ainult ligi 45 % ning et kvaliteetne töö tagab majandusliku sõltumatuse ja võimaldab eneseteostust; arvestades, et töötus suurendab vaesuse ja sotsiaalse tõrjutuse ohtu, sest vähemalt veerand elanikkonnast kannatab korra elu jooksul vaimsete häirete all ja 10 % inimeste puhul võib see muutuda vaimse tervise krooniliseks probleemiks; rõhutab, et vaja on aktiivset ja sihipärast poliitikat selle püsiva olukorraga võitlemiseks; arvestades, et suurem vaesusrisk tuleneb tihtipeale piiratud juurdepääsust mitte ainult tööturule ja koolitusele, vaid ka tervishoiuteenustele ja asjakohasele ravile,
26.

rõhutab, kui oluline on, et töötajate võrdne kohtlemine koos töötajate õiguste asjakohase kaitsega oleks asjaomases liikmesriigis kooskõlas kehtivate eeskirjadega, mis on sätestatud riiklikes õigusaktides ja kollektiivlepingutes; on veendunud, et kogu ELis tuleks kohaldada põhimõtet „võrdse töö eest võrdsel kohal võrdne palk” koos soolise võrdõiguslikkusega, et hoida ära palga- ja sotsiaalset dumpingut; rõhutab, et õigused on kõigile kasulikud ainult siis, kui neid korralikult rakendatakse ja jõustatakse; kutsub nendel eesmärkidel komisjoni ja liikmesriike üles kindlustama, et vaba liikumist ei kasutataks kunagi ebavõrdse kohtlemise, palga- ja sotsiaalse dumpingu eesmärgil;
60.

usub, et kultuuride ja usundite vahelist dialoogi edendavad programmid vajavad jätkuvat julgustust, et edendada piirkonnas koostööd, et ühised algatused hariduse ja meedia valdkonnas on väga vajalikud selleks, et luua inimeste ja arvamusliidrite vahelisi tähenduslikke sidemeid ja neid tugevdada, ning et sellised algatused nagu Musta Mere ülikoolide võrgustik on hea näide selle kohta, kuidas akadeemiline suhtlus võib piirkonnas positiivse koostoime vallandada; nõuab, et tugevdataks akadeemilisi ja tudengite võrgustikke, e-infrastruktuure ja ühiseid teadusprojekte; tervitab Musta Mere ülikooli loomise ja toetamise algatust, et aidata kaasa piirkonna eliidi tekkele, kes näeb koostööd ühiste probleemide lahendamise loomuliku meetodina;
61.

rõhutab, et Arktika looduskeskkonnas toimuvate muutuste iseloomu ja kiiruse objektiivseks kindlaksmääramiseks on hädavajalik, et rahvusvahelised teadlasterühmad saaksid täieliku juurdepääsu teadusuuringute teostamiseks selles meie planeedi eriliselt tundlikus piirkonnas; juhib tähelepanu sellele, et EL suurendab oma kohalolekut ja osalust eelkõige Arktika Euroopa sektoris, ehitades ühiselt teadusuuringute infrastruktuuri ning suurendades Arktika uurimise programmide arvu; pooldab eelkõige teadlasterühmi, mille liikmed esindavad paljusid eri teadusvaldkondi ja kõiki osalisriike; tunneb heameelt sageli hästi ja avatult kulgeva teaduskoostöö üle ning on seisukohal, et teadustegevus peab olema avatud, sest see on rahvusvahelise üldsuse huvides ja muudab teadustöö tulemused kasutatavaks;
39.

soovitab selle mõõtme jaoks eraldatud summasid oluliselt suurendada ning rõhutab, kui oluline on, et rahastamine jääks väikesemastaabiliseks, et tagada konteksti arvestavad hoiakud ja kohalik isevastutus projektide eest;
C.

arvestades, et Itaalia kodanik Cesare Battisti on mõistetud Itaalia kohtute lõplike otsustega süüdi seitsmes kohtuasjas ja talle on tagaselja määratud kaks eluaegset vanglakaristust nelja mõrva ning relvastatud rühmitises osalemise, röövi ja tulirelvade omamise eest;
D.

arvestades, et 2010. aastal suurenes kogu maailmas kristlike kogukondade vastu suunatud rünnakute arv ning suurenenud on ka pühaduseteotuse süüdistusel algatatud kohtuprotsesside arv ning surmanuhtluste määramine, ning arvestades, et see puudutab tihti naisi; arvestades, et viimaste aastate usuvabaduse statistika näitab, et enamik usulise vägivalla tegudest pannakse toime kristlaste vastu, nagu on osutatud organisatsiooni „Aid to the Church in Need” koostatud maailma usuvabaduse olukorda käsitlevas 2009. aasta aruandes; arvestades, et mõnel pool on kristlikud kogukonnad sattunud olukorda, mis seab ohtu nende püsimajäämise, ning et nende kadumine tähendaks seda, et kaob oluline osa asjaomaste riikide religioossest pärandist;
28.

märgib, et Haitile antakse juba aastakümneid humanitaarabi ja et praegune kriis toob esile hädaabi ning taastamise ja arengu vahelise seostamise tähtsuse; rõhutab, et otsustavalt tähtis on asjaolu, et ÜRO oleks vastutav ja jääks vastutavaks kõigi julgeoleku taastamise, humanitaarabi, taastamistöö ja arenguga seotud tsiviil- ja militaaroperatsioonide koordineerimise eest;
14.

tuletab meelde, et õigusriigi põhimõtte kaitsmine peaks olema ametivõimude jaoks esmatähtis; tunneb heameelt korruptsioonivastases võitluses saavutatud edu üle, mille väljenduseks on muu hulgas hiljutised kõrgel tasemel esitatud süüdistused ja asjakohase õigusraamistiku loomine, samuti korruptsioonivastase võitluse ameti tegevuse alustamine 2010. aasta jaanuaris, kuid rõhutab, et korruptsioon on riigis veel laialt levinud ning nõuab, et selle kõrvaldamiseks tehtaks suuremaid pingutusi; märgib eelkõige ebaseadusliku kaubanduse osatähtsust ja selle negatiivseid tagajärgi ning muude ebaseaduslikke tegevuste rolli kuritegelike võrgustike säilimisel; juhib tähelepanu tavale pidada mitut ametit korraga, milles peitub tõsine huvide konflikti oht ja mille vastu võitlemine peaks olema esmatähtis; väljendab sellega seoses muret vastupidise suunitlusega muudatuste pärast, mis hiljuti tehti korruptsioonivastase võitluse ametit käsitlevasse seadusesse, ning võtab teadmiseks, et amet on palunud põhiseaduskohtul uurida sätestatu vastavust põhiseadusele; kutsub ametivõime üles pakkuma korruptsioonivastase võitluse ametile kõikvõimalikku poliitilist ja halduslikku tuge ning rõhutab, et ameti poolt teatavaks tehtud korruptsioonijuhtumeid tuleb kiiresti uurida; nõuab erakondade rahastamist käsitleva seaduse muudatuste vastuvõtmist, et tagada erakondade rahastamise täielik läbipaistvus ja tõhus järelevalvesüsteem; julgustab ametiasutusi võtma vastu õigusaktid, mis tagavad teabeandjate tõhusa kaitse; rõhutab, et varade tagastamine on õigusemõistmise oluline osa; rõhutab, kui oluline on kehtestatud korda rangelt järgida, et suurendada ühiskonna usaldust õigusemõistmise erapooletuse vastu;
P.

arvestades, et Alzheimeri tõve all kannatavate inimeste hooldusasutuste jõudluses on tõsiseid puudujääke ning et tulevikus need puudujäägid süvenevad; arvestades, et Alzheimeri tõve all kannatavate inimeste eest hoolitsevaid tervishoiu- ja sotsiaaltöötajaid on puudu ning et tulevikus nende puudus suureneb; arvestades, et samas on selge, et parim, mida nende inimeste heaks teha saab, on aidata neil jääda koju oma tuttavasse keskkonda;
54.

märgib, et alates 2. aprillil 2009 toimunud G20 tippkohtumisest on offshore-finantskeskused kohustunud järgima OECD standardeid läbipaistvuse ja teabevahetuse kohta; märgib aga, et maksuparadiiside kahjulikud struktuurid on veel ülekaalus; nõuab veel kord, et väljaspool OECD raamistikku tegutsetaks aktiivsemalt, et võidelda maksuparadiiside vastu, arvestades nende mitmesuguseid puudusi; väljendab sellega seoses uuesti muret selle pärast, et OECD rahvusvahelised standardid nõuavad taotluse korral teabe vahetamist, ent hoiuste intresside maksustamise direktiivis ei ole automaatset teabevahetust ette nähtud; samuti kritiseerib asjaolu, et OECD kustutab valitsused oma mustast nimekirjast juba siis, kui need üksnes lubavad järgida teabevahetuse põhimõtteid, ilma et oleks tagatud kõnealuste põhimõtete tegelik järgimine; on samuti seisukohal, et nõue, mille kohaselt tuleb mustast nimekirjast kõrvaldamiseks sõlmida kokkulepped 12 muu riigiga, on meelevaldne, kuna see ei tugine mitte mingisugustele kvalitatiivsetele näitajatele, mis võimaldaksid heade haldustavade kohaldamist objektiivselt hinnata;
E.

arvestades, et Gruusia on üks edukamaid idapartnerluse partnereid reformide vastuvõtmisel, olgugi et endiselt on probleeme nende rakendamisega; arvestades, et veelgi on vaja parandada reforme õigussüsteemis, tööõigust, naiste õigusi ja vähemuste integreerimist;
H.

arvestades, et komisjon on lisaks meeste ja naiste võrdõiguslikkuse strateegiale (2010–2015) määranud kindlaks põhimeetmed iga peadirektoraadi jaoks – see näitab, et ELi lähenemisviis soolise võrdõiguslikkuse süvalaiendamisele on muutumas terviklikumaks ja ühtsemaks (13);
15.

tunneb tõsist muret Rahvusvahelise Aatomienergiaagentuuri (IAEA) viimases aruandes esitatud väidete pärast, mille kohaselt Iraan on teinud edusamme tuumarelva kavandamiseks ja ehitamiseks vajaliku oskusteabe alal; taunib asjaolu, et vaatamata Iraani korduvatele kinnitustele, et tema tuumaprogramm on ette nähtud üksnes rahumeelseks, tsiviilühiskonna energiatootmise vajaduste rahuldamise otstarbeks, ei ole ta siiani teinud täielikku koostööd IAEAga; on seisukohal, et EL ja USA peaksid jätkama tihedat koostööd P5+1 rühmas, et avaldada jätkuvalt tugevat survet Iraanile, kasutades kõiki poliitilisi, diplomaatilisi ja majanduslikke vahendeid, sh sanktsioone, et veenda Iraani täitma oma rahvusvahelisi tuumarelva leviku tõkestamisega seotud kohustusi ning ära hoida ja piirata ohtu, mida Iraan kujutab endast rahvusvahelisele julgeolekule;
J.

arvestades, et surve usuvähemustele, eelkõige bahaidele, usuvahetajatele ja teisitimõtlejaist Shia teadlastele üha kasvab; arvestades, et bahaid, olles ometi mittemoslemite suurim usuvähemus, kannatavad ränga diskrimineerimise all, sealhulgas haridusele juurdepääsu keelamine, ja arvestades, et nende seitsme vangistatud liidri kohtumenetlused jätkuvad ning üle 100 kogukonnaliikme on endiselt vahi all; arvestades, et aruannete kohaselt vahistati 2011. aasta esimeses pooles vähemalt 207 kristlast; arvestades, et sunniidi moslemeid diskrimineeritakse jätkuvalt seaduste ja tavadega, ja neil ei lasta täielikult järgida õigust praktiseerida oma usku; arvestades, et riiklikult toetatud laimukampaania (Shia) Nematullahi sufide vastu, mille raames kujutatakse kõiki müstitsismi vorme kui saatanast tulenevaid ja kiusatakse taga sufi kummardajaid, jätkub, ja selle silmatorkavaim näide on Kavaris 2011. aasta septembris toimunud relvastatud rünnak, mille käigus tapeti üks inimene ja mitu isikut sai tõsiselt vigastada;
F.

arvestades, et vangistatud blogipidaja Maikel Nabil Sanad jätkab näljastreiki ja tema seisukord on kriitiline; arvestades, et 11. oktoobril 2011 tühistas sõjaväe apellatsioonikohus talle määratud kolmeaastase vanglakaristuse ja andis korralduse uueks kohtuprotsessiks; arvestades, et kordusprotsessi teisel istungil 1. novembril 2011 lükati kohus edasi kuni 13. novembrini 2011 ning nimetatud kuupäeval lükati see uuesti edasi 27. novembrile 2011, kuna kohtualune keeldus jälle sõjaväekohtuga koostööd tegemast, sest ei olnud nõus sellega, et sõjaväekohtud menetlevad tsiviilisikute kohtuasju;
15.

tunnistab, et on vaja mõistlikku andmeliikluse haldamist, et võrgu ülekoormus ei takistaks lõppkasutajate ühenduvust; märgib, et sel põhjusel võivad operaatorid riikide reguleerivate asutuste järelevalve all kasutada menetlusi interneti andmeliikluse mõõtmiseks ja reguleerimiseks, et tagada võrkude toimimine ning täita teenuse kvaliteedinõudeid; nõuab tungivalt, et pädevad riiklikud asutused kasutaksid neile universaalteenuse direktiiviga antud täisvolitusi, et kehtestada teenuse kvaliteedi miinimumstandardid ja on veendunud, et kiireloomuliste teenuste edastamise kvaliteedi tagamine ei tohi olla ettekäändeks, et „parima võimaliku” põhimõttest kõrvale kalduda;
on seisukohal, et Euroopa Liidul on juba olemas vahendid ebaseadusliku kalapüügi piiramiseks, ning on veendunud, et kui EL kui maailma suurim kalatoodete turg neid vahendeid õigesti kasutab, on avaldab see kahtlemata praktilist heidutavat mõju; nõuab seepärast, et neile lepinguosalistele riikidele, kes ei tee PKMOdega koostööd selliste abinõude kehtestamisel nagu püügidokumentide süsteemid või sadamariigi meetmed, ei antaks Euroopa Liitu eksportimise lube või et need load võetaks neilt ära;
B.

arvestades, et enamiku ELi liikmesriikide toetus, parlamentaarsed algatused ja kodanikuühiskonna organisatsioonide töö on olnud otsustava tähtsusega Oslo protsessi edukaks lõpuleviimiseks, mille tulemuseks on kassettlahingumoona konventsiooni (edaspidi „KLK”) jõustumine; arvestades, et konventsiooniga on ühinenud 22 ELi liikmesriiki ning seda ei ole allkirjastanud ega ratifitseerinud viis ELi liikmesriiki;
D.

arvestades, et USA interneti maksuvabaduse aktil (Internet Tax Freedom Act), mis jõustus 1998. aastal ja mille kehtivusaega on sellest alates pikendatud ning mis keelab föderaalvalitsusel ja kohalikul valitsusel kohaldada internetimüügile diskrimineerivat maksumäära, on olnud märkimisväärne mõju e-kaubandusele ning see on aidanud asutada ettevõtteid, mis domineerivad nüüd kogu maailma turgudel;
39.

väljendab heameelt Tuneesia hiljutise Rooma statuudiga ühinemise üle ja loodab, et see kannab positiivset sõnumit ka teistele Põhja-Aafrika ja Lähis-Ida riikidele, et ka nemad tema eeskuju järgiksid; lisaks väljendab heameelt Rooma statuudi hiljutise ratifitseerimise üle Filipiinide poolt, mis suurendab Aasia riikide arvu kohtu süsteemis ja annab märku, et Aasia osalisriike on Rahvusvahelises Kriminaalkohtus rohkem, samuti väljendab heameelt, et Rooma statuudi on ratifitseerinud Maldiivid ning Cabo Verde Rahvuskogu koostas hiljuti Rooma statuudi ratifitseerimist lubava õigusakti, ja loodab, et valitsus jätkab kiiresti küsimusega tegelemist; avaldab lootust, et kõik Ladina-Ameerika riigid ühinevad Rahvusvahelise Kriminaalkohtuga;
D.

arvestades, et 2007. aasta juunis parlamentaarse ühisassamblee Wiesbadeni (Saksamaa) istungjärgul tegi arengu ja humanitaarabi volinik kohustuseks edastada AKV riikide riigi- ja piirkonnastrateegia dokumendid (2008–2013) parlamentidele demokraatliku kontrolli teostamiseks; arvestades, et heameelt saab väljendada selle üle, et võetud kohustus on täidetud ning et 19. istungjärgul Tenerifel võeti piirkonnastrateegia dokumentide järeldused vastu;
41.

toonitab, et vaja on ühist Euroopa rahandusministrit (kes võiks tulla Euroopa Komisjonist) kooskõlas Jean-Claude Trichet’ 2. juunil 2011. aastal Aachenis tehtud ettepanekuga; on seisukohal, et selle ettepaneku demokraatlikku legitiimsust tuleb asjakohaselt käsitleda; toonitab sellega seoses, et rahaliidus ei puuduta fiskaalpoliitika mitte ainult liikmesriike, vaid sellel on ka palju piiriüleseid ülekanduvaid mõjusid ning praegune kriis on toonud esile 100 %-liselt detsentraliseeritud fiskaalpoliitika piirangud; arvab, et ühisel Euroopa rahandusministril peaks olema demokraatlik aruandekohustus Euroopa Parlamendi ees; rõhutab, et liikumine ühenduse meetodile tugineva fiskaalliidu suunas eeldab suuremat demokraatlikku omavastutust ja pikemas perspektiivis aluslepingu võimalikku läbivaatamist, kuid tunnistab, et praegune raamistik võimaldab lühemas perspektiivis tugevamat majanduse juhtimist;
8.

rõhutab asjaolu, et foorumil tunnustati direktiivis 2005/36/EÜ (kutsekvalifikatsioonide tunnustamise kohta) sätestatud automaatse tunnustamise menetluse üldist edukust, ning on seisukohal, et seetõttu tuleks menetlust laiendada ka teistele kutsealadele; kutsub liikmesriike, pädevaid asutusi ja komisjoni üles tagama suuremat läbipaistvust, et taotlejad saaksid kutsetunnistuse või kvalifikatsiooni tunnustamisest keeldumise korral täpsemalt teada keeldumise põhjuse; väljendab heameelt kutsekaardi katseprojektide tulemuste väljakuulutamise üle ning on veendunud, et selline kaart võib olla mõnel kutsealal kasulik vahend, et parandada liikuvust, lihtsustada haldusmenetlusi ja suurendada ohutust;
I.

arvestades, et tähelepanu tuleks pöörata ka liitnakkuse küsimusele, eriti HIV-nakkusele koos tuberkuloosi, viirusliku B- ja C-hepatiidi ning nende komplikatsioonidele; arvestades, et tuberkuloos ja viiruslik hepatiit on laialt levinud, nende haiguste kulg on HIV-positiivsete isikute seas palju kiirem ja nad põhjustavad paljudel juhtudel haigestumust ja suremust; arvestades, et näiteks Lääne-Euroopas on C-hepatiiti nakatunud hinnanguliselt 30 % HIV-positiivsetest isikutest, ning arvestades, et Ida-Euroopas on nakatunuid veelgi enam;
68.

tunnistab, et kõigis ELi liikmesriikides saavutatakse kooliõpilaste kirja- ja arvutusoskus täiel määral väga harva ja see soodustab koolist väljalangemist; rõhutab, et liikmesriigid peaksid kiiresti seadma eesmärgid selle tagamiseks, et kõik õpilased oskavad algkooli lõpetades lugeda, kirjutada ja arvutada oma vanusele vastaval tasemel; on lisaks arvamusel, et liikmesriigid peaksid looma ka kirja- ja arvutusoskuse kavad, et õpilased, kes oma ametliku hariduse käigus neid elementaarseid oskusi ei omandanud, saaksid seda tagantjärele võimalikult kiiresti teha;
M.

arvestades, et Venemaa Föderatsioon avaldab Ukrainale tugevat survet, et ta loobuks ELiga põhjaliku ja laiaulatusliku vabakaubanduspiirkonna loomisest ning ühineks selle asemel tolliliiduga, kuhu kuuluvad Venemaa, Valgevene ja Kasahstan; arvestades, et see on pretsedenditu juhtum ELi suhetes välispartneritega ning arvestades, et need on riigid, mis ei kuulu Maailma Kaubandusorganisatsiooni, kuid on siiski Ukraina toodete peamised eksporditurud; arvestades, et põhjalik ja laiaulatuslik vabakaubanduspiirkond on kaasajastamise vahend ning arvestades, et selle sõlmimine annab Ukrainale majanduslikke eeliseid, mille tähtsus aja jooksul kasvab;